**K.br. 79/2015**

**U IME NARODA**

**OSNOVNI SUD U UROŠEVCU - OGRANAK U ŠTRPCU – OPŠTE ODELJENJE,** sudija pojedinac **Musa Kondželi** sa višim službenikom za stručnu saradnju Ivanom Milenković u krivičnom predmetu optuženog D.G. iz sela mesto stanovanja..; u opštini ...;, zbog krivičnog dela legalizacija lažnog sadržaja iz čl.334 .st.1 u vezi sa čl. 23 PKZK-a, po optužnici Osnovnog tužilaštva u Uroševcu, Opšte odeljenje, Kt/II.br.1913-6/14 , od dana 12.01.2015.god. koju je zastupao tužilac Duško Manitašević, po održanom prvom javnom saslušanju dana 19.04.2018.god, doneo je i javno objavio istoga dana sledeću:

**P R E S U D U**

Optuženi **D.G.** iz mesto stanovanja...; datum rodjenja...; godine,u istom mestu, od oca T...; i majke A...; ,devojačko prezime R...; ,srbin, državljanin Republike Kosova, sa brojem lične karte ...; , brani se sa slobode.

**K R I V J E**

Zato što je dana 18.04.2012. u Centru za registraciju vozila - CRV u Štrpcu, u saizvršilaštvu stavili su u zabludu nadležni organ, da bi overili jednu neistinitu stvar,predviđenu da služi kao dokaz na jedan javni dokument,na taj način što je u cilju izbegavanja plaćanja carine i uredne registracije vozila marke …; plave metalik boje,sa brojem ...; godina proizvodnje 2007, preko falsifikovanog dokumenta saobraćajne knjižice broj ...; države Srbije na ime optuženog D.G.koje je vozilo zatečeno kod osumnjičenog V.J i tom prilikom uspeli su da ga registruju u CRV u Štrpcu i da uzmu registarske tablice Rebublike Kosova broj tablica...; iako su znali da su ista dokumenta faslifikovana.

Čime je počinio krivično delo legalizacija lažnog sadržaja iz čl.334 st.1 u vezi sa čl.23 PKZK-a.

Pa mu sudija pojedinac na osnovu člana 4.41.42,49.50.51.52.62.69.73 i 74 KZRK-a, kao i čl.365 ZKPRK-a izriče

**USLOVNU KAZNU**

Optuženom **D.G.** određuje se kazna zatvora u trajanju od četiri (4) meseci, koja se neće izvršiti ukoliko optužena u roku od 1 (jedne) godine, od dana pravosnažnosti presude, ne izvrši nijedno drugo krivično delo.

**Obavezuje** se optuženi da plati troškove krivičnog postupka u iznosu od 50 € i to 20 evra,na ime sudskog paušala i 30 evra na ime fonda za zaštitu žrtava, u roku od petnaest (15) dana, od dana pravosnažnosti ove presude,pod pretnjom prinudnog izvršenja.

**O b r a z l o ž e nj e**

Osnovno tužilaštvo u Uroševcu, Opšte odeljenje, podiglo je optužnicu pod brojem Kt.//.br.1913-6/14 od dana 12.01.2015. protiv optuženog **D.G.** iz mesto stanovanja...; za krivično delo legalizacija lažnog sadržaja iz čl.334 st.1. u vezi sa čl. 23 PKZK-a.

Na prvom saslušanju koje je održano dana 19.04.2018.godine na kome je pročitana optužnica državnog tužioca nakon čega je optuženi D.G. izjavio je da je shvatio optužnicu i krivično delo koje mu se stavlja na teret, dodajući da priznaje krivicu za izvršenje ovog krivičnog dela.

Na prvom i javnom saslušanju sudija je nakon saslušanja stranaka, doneo rešenje kojim se prihvata priznanje krivice nakon što je konstatovao da su ispunjeni svi zakonski uslovi za isto. Sudija je konstatovao da je priznanje krivice optuženog izvršeno dobrovoljno nakon što je shvatio prirodu i posledice priznanja krivice, da se priznanje krivice zasniva na predmetnim činjenicama koje optužnica sadrži i da je ista u skladu sa zakonskim propisima.

Na osnovu napred navedenog sudija je utvrdio sledeće činjenično stanje:

* Da je optuženi D.G. izvršio sa umišljajem krivično delo lazalizaciju lažnog sadržaj iz čl. 334 st.1.u vezi sa čl.23 PKZK-a, u vreme, na mestu i način opisan u izreci ove presude.

Na osnovu svega navedenog nesporno je utvrđeno da se u radnjama optuženog stekli svi bitni elementi bića ovog krivičnog dela i da je za isto krivično odgovoran.

Prilikom izricanja kazne (individualizacije iste) sudija je rukovodeći se odredbama čl.73 i 74 KZRK-a uzeo u obzir sve okolnosti koje utiču na vrstu i visinu kazne. Za izricanje uslovne kazne uzete su olakšavajuće okolnosti: Priznanje krivice, da se pokajao za izvršenje krivičnog dela, njiegovo držanje pred sudom, obećanje da u buduće neće počiniti nijedno drugo krivično delo,loše ekonomsko stanje optuženog. Sudija je pored navedenih olakšavajućih okolnosti na strani optuženog uzeo u obzir i predlog državnog tužioca da se nakon priznanja krivice optuženi blaže kazni. Nasuprot olakšavajućim okolnostima na strani optuženog sudija nije našao nijednu otežavajuću okolnost po optuženog.

Prema uverenju sudije, uslovna kayna izrečena optuženom D.G. imajući u vidu gore pomenute okolnosti, predstavlja pravične kazne koja su u skladu sa težinom krivičnog dela i sa stepenom odgovornosti optuženog, sa uverenjem da će istama postići cilj i svrhu kažnjavanja kako u smislu specijalne prevencije na optuženog da ih odvrati od vršenja drugih krivičnih dela i rehabilituje, tako i u smislu opšte prevencije na druge potencijalne izvršioce, u smislu čl.41 KZRK-a.

Odluka o troškovima postupka doneta je shodno čl.450 st.1i st.3 ZKPRK-a, i isti iznose 20 € za sudski paušal i 30 € na ime fonda za zaštitu žrtava a shodno članu 39 st.3.1 Zakona o naknadi žrtava zločina.

Na osnovu napred svega izloženog odlučeno je kao u izreci ove presude.

**OSNOVNI SUD U UROŠEVCU-OGRANAK U ŠTRPCU – OPŠTE ODELJENJE**

**K.br.79/2015 od dana 19.04.2018 .godine**

**S u d i j a**

Musa Kondželi

**PRAVNA POUKA :** Protiv ove presude može se uložiti žalba Apelacionom sudu u Prištini, u roku od 15 (petnaest) dana od dana prijema pismene otpravke iste,a preko ovog suda.

.